**Andrea Dossena** (født 11. september 1981 i Lodi i Italia) er en italiensk fotballspiller som er kontraktløs.[] Hans posisjon er venstreback, men han blir ofte med fremover.

Klubbfotball
------------

### Verona

Dossena begynte å spille fotball for Fanfulla, et amatørlag fra Lodi og gikk videre til Hellas Verona da han var 14 år gammel. Dossena begynte sin profesjonelle fotballkarriere hos Hellas Verona F.C. som ungdomsspiller, før han spilte fire sesonger på A-laget. Dossena debuterte i Serie A for Verona 18. november 2001, i et lokaloppgjør mot Chievo som Verona vant 3-2. Han spilte i alt 99 seriekamper og skårte tre mål for klubben. 

### Udinese/Treviso

Udinese signerte han i 2005, men plasserte han hos farmerklubben Treviso FBC 1993 i et år. Etter dette flyttet Andrea tilbake til Udinese før starten 2006/2007-sesongen av Serie A. 
I oktober 2007 ble Dossena og lagkameratene Cristian Zapata, Roman Eremenko og Simone Pepe alle belønnet en god sesong med nye kontrakter frem til juni 2012.

I mai 2008 kom det sterke rykter, blant annet gjengitt i britiske medier om at Liverpool FC var interessert i å kjøpe Dossena, og at de skulle være i forhandlinger med Udinese om et kjøp, der han angivelig skulle erstatte nordmannen John Arne Riise som venstreback. Dossena selv sa: «Liverpool er et stort lag. Og det er stort å bli satt i forbindelse med en slik berømt klubb. Jeg vil spille i Champions League. De røde har allerede vunnet den turneringen, og de spiller ofte store kamper. I England er de på samme nivå som Manchester United».

26. juni 2008 uttalte administrerende direktør i Liverpool FC, Rick Parry, til lagets hjemmeside at overgangen ville skje snart, etter at papirarbeidet var gjennomført. Overgangssummen var på 7 millioner pund.

### Liverpool FC

4. juli 2008 bekreftet Liverpool FC at Dossena hadde signert en avtale fram til sommeren 2012, og kostet laget en overgangssum på 7 millioner pund. Andrea ble med det den aller første italienske landslagsspilleren som spiller for Liverpool. Dossena debuterte i en treningskamp mot Wisła Kraków 19. juli 2008 etter at den internasjonale klareringen kom i orden dagen i forveien.

Ut over i sesongen kom det stadige meldinger om at Dossena var utenfor førsteellveren i Liverpool, noe som ble tydelig ved at unggutten Emiliano Insua fikk starte mange kamper som venstreback i desember. Media meldte at Dossena ville bli solgt tilbake til italiensk fotball og AC Milan.

Utover på vinteren fikk imidlertid flere sjanser, og i mars var han med å skårte flere viktige mål. Han skårte sitt første mål for de røde, da han puttet det siste målet i 4–0-seieren på Anfield mot Real Madrid den 10. mars 2009. Noen dager senere ble Dossena igjen en av flere røde helter, da han skårte det siste målet etter 91 minutt da Liverpool slo Manchester United 1–4 borte på Old Trafford den 14. mars 2009. Dette var også hans første seriemål for Merseyside-klubben.

Landslagsspill
--------------

I 2000/01 fikk han spille fire kamper for Italia U21. Han spilte sin første landslagskamp for Italia i en vennskapskamp mot Sør-Afrika den 17. november 2007. Han fikk spille 28 minutter som innbytter da italienerne slo Sør-Afrika 2-0.

Trivia
------

Dossena hadde i mange år langt hår, men klippet det kort da han fikk høre at det fikk han til å «se sint ut».

Referanser
----------

1. ↑   Diario AS, AS.com athlete ID dossena/6564[Hentet fra Wikidata]
2. ↑   Argentine Soccer Database, oppført som ANDREA DOSSENA, BDFA player ID 56984[Hentet fra Wikidata]
3. ↑   transfermarkt.com, Transfermarkt spiller-ID 21863, besøkt 9. oktober 2017[Hentet fra Wikidata]
4. 1 2 3 4 5 6  (no) «Mer info om Dossena». Liverpool.no. 5. juli 2008. Arkivert fra originalen 6. juli 2008.
5. 1 2  (no) **Nettavisen**: -Fire toppklubber jager Riise, 18. mai 2008
6. ↑  (en) «Reds Closing On Dossena Deal». **LFC.tv**. 26. juni 2008. Besøkt 19. juli 2008.
7. ↑  (no) «Andrea Dossena er klar». **Liverpool.no**. 4. juli 2008. Arkivert fra originalen 2. august 2008. Besøkt 19. juli 2008.
8. ↑  (no) «Liverpool Live: Wisla Krakow - Liverpoo». **Liverpool.no**. 19. juli 2008. Arkivert fra originalen 14. august 2008. Besøkt 19. juli 2008.
9. ↑  (en) «Benitez set to finally cut his losses on Dossena and send £7m flop back to Italy». **The Daily Mail**. 1. januar 2009.
10. ↑  (no) «Liverpool Live Liverpool - Real Madrid 4-0 (2-0)». *Liverpool.no*. 10. mars 2009. Arkivert fra originalen 13. mars 2009. Besøkt 14. mars 2009.  «Arkivert kopi». Archived from the original on 13. mars 2009. Besøkt 14. mars 2009. CS1-vedlikehold: Uheldig URL (link)
11. ↑  (no) «Liverpool Live Man Utd - Liverpool 1-4 (1-2)(2-0)». *Liverpool.no*. 14. mars 2009. Arkivert fra originalen 20. mars 2009. Besøkt 14. mars 2009.  «Arkivert kopi». Archived from the original on 20. mars 2009. Besøkt 14. mars 2009. CS1-vedlikehold: Uheldig URL (link)

Eksterne lenker
---------------

* (en) Andrea Dossena – FIFA Rediger på Wikidata

* (en) Andrea Dossena – UEFA Rediger på Wikidata

* (en) Andrea Dossena – Transfermarkt Rediger på Wikidata

* (en) Andrea Dossena – national-football-teams.com Rediger på Wikidata

* (en) Andrea Dossena – WorldFootball.net Rediger på Wikidata

* (en) Andrea Dossena – Soccerbase.com Rediger på Wikidata

* (en) Andrea Dossena – FootballDatabase.eu Rediger på Wikidata

* (en) Andrea Dossena – Soccerway Rediger på Wikidata

* (en) Andrea Dossena – EU-Football.info Rediger på Wikidata

* (en) Andrea Dossena – FBref Rediger på Wikidata
* (en) Andrea Dossena – på LFChistory.net
* (en) Liverpools egen hjemmeside om Dossena
* (en) Soccernet profile Arkivert 19. mars 2009 hos Wayback Machine.
* Profil på SSC Napolis offisielle hjemmeside